Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2022/C 75/06)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

STANDARTA GROZĪJUMA APSTIPRINĀŠANAS PAZIŅOJUMS

“Grignolino del Monferrato Casalese”

PDO-IT-A1187-AM02

Paziņojuma datums: 2021. gada 22. novembrī.

APSTIPRINĀTĀ GROZĪJUMA APRAKSTS UN PAMATOJUMS

1. Apzīmējumu Riserva, Vigna un Riserva Vigna pievienošana

Apraksts:

jau iekļautajam “Grignolino del Monferrato Casalese”Rosso [sarkanvīna] veidam ir pievienoti apzīmējumi Riserva, Vigna un Riserva Vigna.

Pamatojums:

apzīmējums Riserva ir pievienots, lai atdzīvinātu šo cilmes vietas nosaukumu, izceļot vīna “izsmalcināto un nogatavināto” versiju, kurai agrāk bija teicama reputācija. Turklāt analīze ir atklājusi šā veida bagātīgo struktūru un izturēšanas potenciālu.

Daļas, uz kurām attiecas šis grozījums: visi produkta specifikācijas panti; vienotā dokumenta iedaļas “Vīna(-u) apraksts”, “Maksimālās ražas” un “Saikne ar ģeogrāfisko apgabalu”.

2. Grozījums attiecībā uz šķirņu maisījumu

Apraksts:

noteikums ““Grignolino” — vismaz 90 %; “Freisa” — ne vairāk kā 10 %” ir grozīts šādi: ““Grignolino” — vismaz 95 %; “Freisa” un “Barbera” (atsevišķi vai kombinācijā) — ne vairāk kā 5 %”.

Pamatojums:

vairākus gadus standarta prakse ir bijusi vīndārzos audzēt vienu vīnogulāju šķirni. Šī tendence attiecas arī uz šķirni “Grignolino”, kas gandrīz visos vīndārzos veido 100 % vīnogulāju. Tomēr, ņemot vērā tādu slimību sastopamību kā esca (sēņu izraisīta slimība) un flavescence dorée (vīnogulāju fitoplazmoze), kas katru gadu izraisa vairāku augu bojāeju, vīndārzos atrodama arī neliela procentuālā daļa šķirnes “Barbera” un/vai “Freisa” vīnogulāju, kuri kopā veido ne vairāk kā 5 % un kurus vīndārzos audzē tāpēc, ka tie spēj labāk konkurēt ar pieaugušiem augiem, bet galvenokārt tāpēc, ka to vīnogas ir labi piemērotas sajaukšanai ar šķirnes “Grignolino” vīnogām, lai ražotu vīnu.

Daļas, uz kurām attiecas šis grozījums: produkta specifikācijas 2. pants un vienotā dokumenta iedaļa “Saikne ar ģeogrāfisko apgabalu”.

3. Izmaiņas ražošanas apgabalā

Apraksts:

ražošanas apgabals ir nedaudz paplašināts, jo Cuccaro Monferrato pašvaldības teritorija ir apvienota ar citas pašvaldības teritoriju un tās nosaukums ir mainīts uz Lu e Cuccaro Monferrato.

Pamatojums:

no 2019. gada 1. februāraLu Monferrato pašvaldības teritorija un Cuccaro Monferrato pašvaldības teritorija ir apvienotas vienā pašvaldībā ar nosaukumu Lu e Cuccaro Monferrato.

Nešķiet, ka ir bijis kāds pamatots iemesls pie apgabala dienvidaustrumu robežas esošās Lu Monferrato pašvaldības teritoriju neiekļaut ar KCVN apzīmētā produkta ražošanas apgabalā 1974. gadā, kad tas tika izveidots, jo minētā teritorija ne tikai atrodas blakus pārējam apgabalam, bet ir arī tāda pati kā šis apgabals visos aspektos, proti, ģeomorfoloģiski, litoloģiski un klimatiski. Lu Monferrato teritorijā tradicionāli ir ražotas “Grignolino” vīnogas un vīni, un to plaši apliecina vēsturiskie dati. Tāpēc, lai kompensētu to, ka Lu Monferrato nebija iekļauta iepriekšējā produkta specifikācijas redakcijā, tika nolemts izmantot jauno pašvaldības teritorijas nosaukumu. Tā ir neliela teritorija, kuras augsnes īpašības ir līdzīgas ražošanas apgabala augsnes īpašībām.

Daļas, uz kurām attiecas šis grozījums: produkta specifikācijas 3. pants un vienotā dokumenta iedaļa “Noteiktais ģeogrāfiskais apgabals”.

4. Ražas un minimālā dabiskā spirta satura tilpuma % pārskatīšana un ieviešana

Apraksts:

pārskatīts “Grignolino del Monferrato Casalese” ražas iznākums un minimālais dabiskais spirta saturs tilpuma %.

Pamatojums:

pēc pēdējo piecu gadu ražošanas datu un produktu analīžu izskatīšanas šo grozījumu uzskata par vajadzīgu, ņemot vērā arī izmaiņas laikapstākļos, kas izraisa cukuru satura dabisku pieaugumu. Arī vīnogu raža no hektāra ir ļoti zema, un ražas no hektāra un pārstrādātās ražas iznākuma kombinācija nozīmē to, ka no hektāra iegūst 4 500 litrus “Grignolino del Monferrato Casalese” vīna, un tas ir ne vien zemākais rādītājs Pjemontā, bet arī neatspoguļo faktisko ražošanas apjomu. Ņemot vērā to, ka Monferrato Casalese augsnēs, izņemot visu pārējo, nav ūdens trūkuma, jo tajās ir lielāks smilšmāla un māla saturs, faktiskā raža no hektāra un no vīnogām iegūtā vīna iznākums noteikti nevar būt zemāks par to, kas ierosināts specifikācijas grozījumā; tāpēc veikts ierosinātais pielāgojums.

Daļas, uz kurām attiecas šis grozījums: produkta specifikācijas 4. pants un vienotā dokumenta iedaļas “Vīndarības metodes” apakšiedaļa “Maksimālās ražas”.

5. Vīnkopības un vīndarības standarti

Apraksts:

sīkāk precizēti audzēšanas apstākļi vīndārzos (augsne, novietojums, vērsums, stādījumu biezība, audzēšanas sistēmas un apgriešanas metodes).

Pamatojums:

pārskatīts veids, kādā specifikācija kopumā organizēta, lai to saskaņotu ar veidu, kādā tiek izstrādātas jaunas specifikācijas. Sākotnējā redakcijā iekļautajā informācijā nav veiktas nekādas izmaiņas. Precizēti vīndarības standarti arī attiecībā uz jaunajiem veidiem, un uzlabota esošo veidu organizācija.

Daļas, uz kurām attiecas šis grozījums: produkta specifikācijas 4. un 5. pants.

6. Vīndarības, pārstrādes un izturēšanas apgabala paplašināšana

Apraksts:

vīndarības, pārstrādes un izturēšanas apgabals ir paplašināts, lai tajā iekļautu šādu pašvaldību teritoriju Asti provincē: Viarigi, Montemagno, Casorzo, Grazzano Badoglio, Moncalvo, Penango, Calliano, Tonco, Scandeluzza e Montiglio Monferrato un Robella d’Asti.

Pamatojums:

Basso Monferrato [Apakšmonferrato] teritorija aptver pašreizējās Alesandrijas provinces un Asti provinces ziemeļu daļu, un to var uzskatīt par viendabīgu teritoriju. Līdz 1935. gadam, kad ar karaļa dekrētu tika izveidota Asti province (Casale Monferrato bīskapija joprojām ietver to Asti apgabalu, kas ir Basso Monferrato daļa), liela daļa Asti ziemeļos esošo pašvaldību teritorijas ietilpa Alesandrijas provincē. Viendabīga zona faktiski bija sadalīta divās daļās ar administratīvu robežu, radot saimniecības, kuras darbojās Asti provinces pašvaldību teritorijā, bet kuru vīndārzi atradās Alesandrijas provincē, vai otrādi, un faktiski uzliekot tām pienākumu izmantot attiecīgos nosaukumus. Šā grozījuma mērķis ir vīndarības apgabalā iekļaut vairāku Asti provinces pašvaldību teritoriju, ļaujot aiz Alesandrijas robežām esošām saimniecībām ražot vīnu no ražošanas apgabalā iegūtām vīnogām.

Daļas, uz kurām attiecas šis grozījums: produkta specifikācijas 5. pants un vienotā dokumenta iedaļa “Papildu nosacījumi”.

7. Patēriņam nodotā vīna “Grignolino del Monferrato Casalese” īpašības

Apraksts:

grozītas patēriņam nodotā vīna “Grignolino del Monferrato Casalese” īpašības un pievienoti deskriptori attiecībā uz jaunajiem Riserva un Vigna veidiem.

Pamatojums:

vīnu analīze pēdējo piecu gadu laikā ir parādījusi, ka ir jāmaina patēriņam nodotā vīna parametri un konkrēti — minimālais kopējais spirta saturs tilpuma % jāpalielina no 11,00 % līdz 12,00 %, bet minimālais kopējais skābums jāsamazina no 5,5 g/l līdz 4,5 g/l. Daži parametri ir stingrāki attiecībā uz Riserva un Vigna veidiem.

Daļas, uz kurām attiecas šis grozījums: produkta specifikācijas 6. pants un vienotā dokumenta iedaļa “Vīna(-u) apraksts”.

8. Iepakošana un marķēšana

Apraksts:

paredzēti daži marķēšanas noteikumi un pievienotas iepakošanas metodes un aizzīmogošanas sistēmas.

Pamatojums:

produkta specifikācijas iepriekšējā redakcijā nebija noteikumu par iepakošanu. Tagad tie ir izstrādāti un iekļauti šajā grozījumā.

Daļas, uz kurām attiecas šis grozījums: specifikācijas 7. pants.

9. Saikne ar vidi

Apraksts:

atjaunināts pants par saikni ar vidi.

Pamatojums:

punkts ir pārskatīts, pamatojoties uz izdarītajiem grozījumiem.

Daļas, uz kurām attiecas šis grozījums: produkta specifikācijas 8. pants un vienotā dokumenta iedaļa “Saikne ar vidi”.

10. Panta par pārbaudes struktūru atjaunināšana

Apraksts:

atjaunināts pants par pārbaudes struktūru.

Pamatojums:

koriģētas dažas atsauces uz tiesību aktiem.

Daļas, uz kurām attiecas šis grozījums: specifikācijas 10. pants.

VIENOTAIS DOKUMENTS

1. Produkta nosaukums

Grignolino del Monferrato Casalese

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna(-u) apraksts

1. Grignolino del Monferrato Casalese

ĪSS APRAKSTS

Vīns “Grignolino del Monferrato Casalese” ir sarkanvīns, ko iegūst, vinificējot šķirnes “Grignolino” vīnogas. Šī šķirne ir radusies Monferrato Casalese apgabalā, kur tā atradusi ideālu dzīvotni savu īpašību labākajai izpausmei. Vīns ir dažādas intensitātes rubīnsarkanā krāsā ar oranžu nokrāsu. Tam ir maigs aromāts un sausa, viegla tanīnu un patīkami rūgta garša ar raksturīgu pēcgaršu.

Minimālais kopējais spirta saturs tilpuma %: 12,00 %.

Minimālais bezcukuru ekstrakta saturs: 18,00 g/l.

Analītiskie parametri, kas šajā tabulā nav norādīti, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums izteikts vīnskābē — 4,5 grami uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

2. “Grignolino del Monferrato Casalese” Riserva

ĪSS APRAKSTS

Vīns ir rubīnsarkanā līdz granātsarkanā krāsā ar oranžu nokrāsu. Tā raksturīgais un maigais aromāts satur pikantas notis. Tam ir sausa, viegla tanīnu un patīkami rūgta garša ar raksturīgu pēcgaršu.

Minimālais kopējais spirta saturs tilpuma %: 12,50 %.

Minimālais bezcukuru ekstrakta saturs: 22,00 g/l.

Analītiskie parametri, kas šajā tabulā nav norādīti, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums izteikts vīnskābē — 4,5 grami uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. VĪNDARĪBAS METODES

5.1. Īpašās vīndarības metodes

—

5.2. Maksimālās ražas

1. “Grignolino del Monferrato Casalese”

8 000 kg vīnogu no hektāra

6. Noteiktais ģeogrāfiskais apgabals

To vīnogu ražošanas apgabals, kuras var izmantot ar ACVN “Grignolino del Monferrato Casalese” apzīmētu vīnu ražošanai, ietver šādu pašvaldību teritoriju Alesandrijas provincē:

Alfiano Natta, Altavilla Monferrato, Camagna Monferrato, Camino, Casale Monferrato (izņemot daļu, kas atrodas Po kreisajā krastā), Castelletto Merli, Cella Monte, Cereseto, Cerrina Monferrato, Coniolo (izņemot daļu, kas atrodas Po kreisajā krastā), Conzano, Frassinello Monferrato, Gabiano, Lu e Cuccaro Monferrato, Mombello Monferrato, Moncestino, Murisengo, Odalengo Grande, Odalengo Piccolo, Olivola, Ottiglio, Ozzano Monferrato, Pontestura, Ponzano Monferrato, Rosignano Monferrato, Sala Monferrato, San Giorgio Monferrato, Serralunga di Crea, Solonghello, Terruggia, Treville, Vignale Monferrato, Villadeati un Villamiroglio.

7. Galvenā(-ās) vīna vīnogu šķirne(-es)

“Barbera N.”

“Freisa N.”

“Grignolino N.”

8. Saiknes vai saikņu apraksts

8.1. KCVN “Grignolino del Monferrato Casalese”

Monferrato Casalese jeb Basso Monferrato ir pakalnu apgabals 120–350 metru augstumā virs jūras līmeņa, un tajā ražo vīnu ar šo cilmes vietas nosaukumu. Monferrato klimatu ietekmē Alpi un jūra (attiecīgi aptuveni 130 un 90 km attālumā), kas to padara ideālu vīnogulāju audzēšanai. Monferrato augsnes un to pamatā esošais iezis, no kura tās veidojušās, radušies no dažāda dziļuma jūras nogulumiem. Šķirņu maisījumā papildus “Grignolino” vīnogām var iekļaut arī “Freisa” un/vai “Barbera” vīnogas (līdz 5 % apmērā).

Augsnes īpašības un tādējādi arī ar šo nosaukumu apzīmētā vīna īpašības ir saistītas ar šo sārmaino kaļķakmens pamatu, kas barības vielu ziņā ir diezgan nabadzīgs. Vīns ir bagāts ar augļainām notīm, kas iegūtas minētajos konkrētajos augsnes un klimatiskajos apstākļos.

8.2. KCVN “Grignolino del Monferrato Casalese” Riserva

Monferrato Casalese jeb Basso Monferrato ir pakalnu apgabals 120–350 metru augstumā virs jūras līmeņa, un tajā ražo vīnu ar šo cilmes vietas nosaukumu. Monferrato klimatu ietekmē Alpi un jūra (attiecīgi aptuveni 130 un 90 km attālumā), kas to padara ideālu vīnogulāju audzēšanai. Šķirņu maisījumā papildus “Grignolino” vīnogām var iekļaut arī “Freisa” un/vai “Barbera” vīnogas (līdz 5 % apmērā). “Grignolino” var definēt kā vietējo Monferrato par excellence šķirni. Par šīs šķirnes sastopamību un nozīmi šajā apgabalā liecina dokumenti, kas datēti ar 1248. gadu. Gadsimtu gaitā Monferrato vīnkopji “Grignolino” vīnogulāju audzēšanai vienmēr ir izvēlējušies labākās vietas un piemērotākās augsnes.

Augsnes īpašības un tādējādi arī ar šo nosaukumu apzīmētā vīna īpašības ir saistītas Monferrato zemes sārmaino kaļķakmens pamatu, kas ir diezgan nabadzīgs ar barības vielām. Riserva vīnos konkrētajiem augsnes un klimatiskajiem apstākļiem raksturīgās augļu notis pastiprina to izturēšana.

Līdz 20. gs. septiņdesmitajiem gadiem ar šo cilmes vietas nosaukumu apzīmētie vīni tika gatavoti no “Grignolino” vīnogām un izturēti aptuveni 4 gadus, un tie bija paredzēti pastāvīgam klientu lokam, kas sastāvēja no pieredzējušiem patērētājiem. Tikai vēlāk sāka ražot jaunākus un svaigākus vīnus, lai pielāgotos tirgus prasībām. Pievienojot Riserva veidu, tagad ir atjaunota saikne ar ražošanas tradīcijām, kā arī iespēja uzlabot organoleptiskās īpašības, ko var panākt tikai izturēšanas procesā.

9. Būtiski papildu nosacījumi (iepakojums, marķējums, citas prasības)

Atkāpe par ražošanu noteiktajā ģeogrāfiskajā apgabalā

Tiesiskais regulējums:

ES tiesību akti.

Papildu nosacījuma veids:

atkāpe par ražošanu noteiktajā ģeogrāfiskajā apgabalā.

Nosacījuma apraksts:

ar ACVN “Grignolino del Monferrato Casalese” apzīmēto vīnu vīndarības, pārstrādes un izturēšanas darbības jāveic noteiktā ģeogrāfiskā apgabala pašvaldību administratīvajā teritorijā. Tomēr minētās darbības var veikt jebkurā vietā Alesandrijas provincē un šādu Asti provinces pašvaldību teritorijā: Viarigi, Montemagno, Casorzo, Grazzano Badoglio, Moncalvo, Penango, Calliano, Tonco, Montiglio Monferrato un Robella d’Asti.

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/17388

(1) OV L 9, 11.1.2019., 2. lpp.